9. ΚΑΝΟΝΙΣΤΙΚΟΝ ΔΙΑΤΑΓΜΑ της 23 Ιουν./6 Ιουλ.1942 (ΦΕΚ Α΄ 171) Περί τροποποιήσεως και συμπληρώσεως των περί αρμοδιότητος της Διευθύνσεως Δημοσίου Χρέους υφισταμένων διατάξεων. Έχοντες υπ’ όψει: 1)το από 4 Δεκ.1936 Β.Δ/μα «περί οργανισμού της Γ.Δ.Δ.Λ.», 2)το υπ’ αριθ. 194/1941 Ν.Δ/μα , απεφασίσαμεν και διατάσσομεν: Άρθρ.1.-(Τροποποιείται το άρθρ.8 του Β.Δ. 4 Δεκ. 1936, αφορών την αρμοδιότητα της Διευθύνσεως Δημοσίου Χρέους. Βλ. ήδη αριθ. 4 εδάφ. 5 Β.Δ. 862/1960 περί οργανώσεως του Γεν. Λογιστηρίου του Κράτους, τόμ. 25 σελ. 23α). Άρθρ.2.-Η εις γραφεία κατανομή των αντικειμένων ενεργείται δι’ αποφάσεως του Υπουργού των Οικονομικών εφόσον εν τη διεξαγωγή της εργασίας η ανάγκη και η σκοπιμότης ήθελον επιβάλλει την τοιαύτην κατανομήν. Άρθρ.3.-Επικυρούται το περιεχόμενον του υπ’ αριθ. 60715/1942 εγγράφου του Υπουργού των Οικονομικών προς την Τράπεζαν της Ελλάδος δυνάμει του οποίου και από της περιελεύσεως τούτου εις την αυτήν Τράπεζαν παύει η εις εκτέλεσιν του Ν.Δ. της 10 Νοεμ. 1927 θεσπισμένη εις βιβλία επικόλλησις των τοκομεριδίων, ενεργουμένης από της ανωτέρω χρονολογίας και εφεξής της παραλαβής, καταμετρήσεως και του ελέγχου αυτών άνευ επικολλήσεως. Η παραλαβή, καταμέτρησις και καταστροφή δια του πυρός των υπό της Τραπέζης της Ελλάδος εξοφλουμένων οπωσδήποτε ομολογιών και τοκομεριδίων απάντων των εις δραχμάς δανείων ενεργείται από της ισχύος του παρόντος αποκλειστικώς παρ’ επιτροπής εδρεούσης παρά τη αυτή Τραπέζη συντιθεμένης: «α)Εξ ενός Συμβούλου ή Παρέδρου του Ελεγκτικού Συνεδρίου. β)Ενός υπαλλήλου επί βαθμώ τουλάχιστον 3ω του Γενικού Λογιστηρίου του Κράτους. γ)Ενός Διευθυντού της Τραπέζης της Ελλάδος. Της Επιτροπή προεδρεύει ο Σύμβουλος του Ελεγκτικού Συνεδρίου και τούτου απόντος, ελλείποντος ή κωλυομένου, ο υπάλληλος του Γενικού Λογιστηρίου του Κράτους. Καθήκοντα Γραμματέως της Επιτροπής εκτελεί υπάλληλος της Τραπέζης της Ελλάδος. Εις την αρμοδιότητα της Επιτροπής ταύτης, ανάγεται και η αρμοδιότης της υπό του άρθρ. 4 του Κ.Δ. της 23.6.1942 προβλεπομένης Επιτροπής παραλαβής, καταμετρήσεως και καταστροφής των εξωφλουμένων τίτλων των εις ξένον νόμισμα δανείων». Η σύνθεσις κλπ. της Επιτροπής ετροποποιήθησαν ως άνω δια της παρ. 18 αριθ. 5 του άρθρ. 1 της υπ’ αριθ. Δ.6741 της 24/30 Ιουν. 1967 αποφ. του Αντιπροέδρου της Κυβερνήσεως και του Υπ. Οικονομικών (τόμ. 24 σελ. 58,21), ως αύτη συνεπληρώθη ως προς το σημείον τούτο δια της υπ’ αριθ. 165853 της 8/15 Ιουλ. 1967 ομοίας (ΦΕΚ Β΄ 455). Δια την διεξαγωγήν της ανωτέρω εργασίας της η Επιτροπή χρησιμοποιεί το εκάστοτε αναγκαιούν αυτή προσωπικόν εξ υπαλλήλων της υπηρεσίας Δημοσίου Χρέους και της Τραπέζης της Ελλάδος. Η επιτροπή παρεκτός των πρακτικών συντάσσει και πρωτόκολλον εις διπλούν των παραλαμβανομένων, καταμετρημένων και καταστρεφομένων ομολογιών και τοκομεριδίων ανά έν δια το Δημόσιον και την Τράπεζαν της Ελλάδος βάσει του οποίου αποκλειστικώς και μόνον χρεούται οριστικώς το Δημόσιον. Πάντα τα έξοδα λειτουργίας της Επιτροπής καταβαλλόμενα παρά της Τραπέζης βαρύνουσι το Δημόσιον. Ομοίως το Δημόσιον βαρύνουσι και τα έξοδα κινήσεως και αποζημιώσεως των μελών της Επιτροπής και του βοηθητικού προσωπικού αυτής, καθοριζόμενα υπό του Υπουργού των Οικονομικών. Άρθρ.4.-Από της ισχύος του παρόντος οι παρά τη Τραπέζη της Ελλάδος τηρούμενοι λογαριασμοί εξοφλουμένων τοκ/δίων και ομολογιών των εις ξένον νόμισμα εθνικών δανείων χρεούνται οριστικώς δια τα παρά της εν λόγω Τραπέζης εξοφλούμενα και εφεξής παραδιδομένα τοκομερίδια και τας εξοφλουμένας και εφεξής παραδιδομένας ομολογίας βάσει πρωτοκόλλων ελέγχου και καταστροφής των ως είρηται τίτλων μνημονευόντων το ποσόν, της λήξιν, το δάνειον, ως και τον μήνα εξοφλήσεως. Οι εις τον προαναφερθέντα κανόνα υπαγόμενοι τίτλοι (ομολογίαι και τοκομερίδια) ακυρούμενοι υπό της Τραπέζης της Ελλάδος δια διατρήσεως, παραδίδονται συνοδευόμενοι μετ’ αριθμητικών πινακίων, προς έλεγχον, καταμέτρησιν και καταστροφήν δια του πυρός (εις Επιτροπήν εδρεύουσαν παρά τη αυτή Τραπέζη…..) Οσάκις πρόκειται περί τοκομεριδίων δανείων υπαγομένων υπό τον έλεγχον της Δ.Ο.Ε., συμμετέχει τη Επιτροπή και αντιπρόσωπος της Δ.Ο.Ε. εκ των υπαλλήλων αυτής οριζόμενος υπό του Προέδρου της Δ.Ο.Ε. Αι λεπτομέρειαι του έργου της Επιτροπής κανονισθήσονται δι’ αποφάσεως του Υπουργού των Οικονομικών. Εξεδόθη η υπ’ αριθ. 247638 της 24  Οκτ./9 Νοεμ. 1966 (ΦΕΚ Β΄ 652) απόφ.  Υπ. Οικον.   περί    ρυθμίσεως     θεμάτων εις  (Αντί της σελ. 144,01) Σελ. 144,01(α) Τεύχος 407-Σελ.131 Γενικές διατάξεις 26.Δ.ω.9 την λειτουργίαν των Επιτροπών Κ.Δ.23.642. Η εξέλεγξις των πινακίων και της ακριβούς εν αυτοίς καταγραφής των τίτλων και τοκ/δίων και της γνησιότητος αυτών ενεργείται προκαταρκτικώς και παρ’ υπαλλήλων της Υπηρεσίας Δημοσίου Χρέους. Τα έξοδα λειτουργίας της Επιτροπής και διεξαγωγής του έργου της βαρύνουσι το Ελληνικόν Δημόσιον όπερ βαρύνεται ωσαύτως και με την αμοιβήν και τα έξοδα κινήσεως των μελών και του βοηθητικού προσωπικού αυτής, άτινα καθορίζονται υπό του Υπουργού των Οικονομικών. Η ανωτέρω Επιτροπή κατηργήθη, των αρμοδιοτήτων της περιελθουσών εις την Επιτροπήν του άρθρ. 3. (Απόφασις του Αντιπροέδρου Κυβερνήσεως και του Υπ. Οικονομικών υπ’ αριθ. Δ.6741 της 24/30 Ιουν. 1967 άρθρ. 1 παρ. 18 αριθ. 5 (τόμ. 24 σελ. 58,21. Άρθρ.5.-(Μεταβατική διάταξις). Άρθρ.6.-Προκειμένου περί ομολογιών και τοκομεριδίων των αυτών δανείων εξοφλουμένων εις το εξωτερικόν, ο τρόπος της πιστώσεως των πληρωτριών Τραπεζών, του ελέγχου και της καταστροφής των εν λόγω τοκομεριδίων και τίτλων κανονισθήσονται δια Δ/τος προκαλουμένου υπό του Υπουργού των Οικονομικών. Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 144,02(α) Τεύχος 407-Σελ.132 26.Δ.ω.9 Γενικές διατάξεις 26.Δ.ω.9 Γενικές διατάξεις 